Streiken blant Norsk Journalistlags medlemmer i NRK deler befolkningen i tre. 43 prosent av de spurte støtter streiken, 27 prosent gjør det ikke og tre av ti har ikke gjort seg opp noen mening.Det viser en undersøkelse som InFact har utført på oppdrag fra Medier24.Konserntillitsvalgt for de NJ-organiserte journalistene i NRK, Richard Aune, er fornøyd:– Det er åpenbart flere som støtter oss enn motsatt, sier han.Aune er tilfreds med at 94 prosent har fått med seg at NRK-journalistene er i streik.– Det sier mye om det vi gjør til daglig og den verdien vi har, sier han.NRKs juridiske direktør Olav Nuhus mener spørsmålet i undersøkelsen – «NJ streiker i hovedsak for høyere, lønn, bedre vilkår for vikarer og kompetanseheving. Støtter du streiken?» – er feil formulert.– Det betyr at de som svarer kan støtte ett av formålene, uten at de nødvendigvis støtter kjerneproblematikken, som er kravet om høyere lønn, mener Nuhus.(©NTB)